3.10.2022
ET
Euroopa Liidu Teataja
L 255/1
II (Muud kui seadusandlikud aktid)
RAHVUSVAHELISED LEPINGUD NÕUKOGU OTSUS (EL) 2022/1664, 20. september 2022, ühelt poolt Euroopa Liidu ja selle liikmesriikide ning teiselt poolt Austraalia vahelise raamlepingu liidu nimel sõlmimise kohta
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 37, võttes arvesse Euroopa Liidu toimimise lepingut, eriti selle artiklit 207 ja artikli 212 lõiget 1 koostoimes artikli 218 lõike 6 punktiga a ja artikli 218 lõike 8 teise lõiguga, võttes arvesse Euroopa Komisjoni ning liidu välisasjade ja julgeolekupoliitika kõrge esindaja ühist ettepanekut, võttes arvesse Euroopa Parlamendi nõusolekut (1) ning arvestades järgmist: (1)
Nõukogu otsuse (EL) 2017/1546 (2) kohaselt kirjutati ühelt poolt Euroopa Liidu ja selle liikmesriikide ning teiselt poolt Austraalia vahelisele raamlepingule („leping“) alla 7. augustil 2017 ja selle mõningaid sätteid kohaldatakse kooskõlas lepingu artikliga 61 ajutiselt kuni lepingu jõustumiseni.
(2)
Lepingu eesmärk on tugevdada koostööd mitmes poliitikavaldkonnas, sh järgmistes valdkondades: inimõigused, massihävitusrelvade leviku tõkestamine, võitlus terrorismi vastu, koostöö majandus- ja kaubandusküsimustes, tervis, keskkond, kliimamuutused, energeetika, haridus, kultuur, tööhõive, katastroofide ohjamine, kalandus ja merendus, transport, õigusalane koostöö ning võitlus rahapesu, terrorismi rahastamise, organiseeritud kuritegevuse ja korruptsiooni vastu.
(3)
Leping tuleks heaks kiita,
ON VASTU VÕTNUD KÄESOLEVA OTSUSE:
Artikkel 1 Ühelt poolt Euroopa Liidu ja selle liikmesriikide ning teiselt poolt Austraalia vaheline raamleping kiidetakse liidu nimel heaks (3).
(1) 18. aprilli 2018. aasta nõusolek (Euroopa Liidu Teatajas seni avaldamata).
(2) Nõukogu 29. septembri 2016. aasta otsus (EL) 2017/1546 ühelt poolt Euroopa Liidu ja selle liikmesriikide ning teiselt poolt Austraalia vahelise raamlepingu Euroopa Liidu nimel allakirjutamise ja selle ajutise kohaldamise kohta (ELT L 237, 15.9.2017, lk 5).
(3) Leping koos allkirjastamise ja ajutise kohaldamise otsusega on avaldatud Euroopa Liidu Teatajas (ELT L 237, 15.9.2017, lk 7).